NaiveNeuron/SloPal huggingface dataset:
Dostál, Ondrej, poslanec NR SR (2016-04-22):
Na rozdiel od kolegu Drobu som sa ja vystúpením pána poslanca Hrnka necítil a necítim upokojenejší. Naopak, počul som tam tie staré snsácke tóny o potrebe novelizovať zákon o štátnom jazyku a túžbu opäť niekomu nariaďovať, akým jazykom má hovoriť, aký jazyk má kde používať. Myslím si, že je to neprijateľné a, predpokladám, nevhodné vzhľadom na zloženie vládnej koalície. Ale mňa tam zaujalo najmä to konštatovanie a potešenie nad tým, že vo vzťahu ku krajanom už nebude táto vláda pokračovať v tej tradícii československej politiky. Ja zase, naopak, s poľutovaním konštatujem, že bude pokračovať v tradícii prístupu komunistického režimu k vlastným občanom. Ten trestal občanov za imigráciu. Vy trestáte občanov za to, že nadobudnú iné štátne občianstvo. Sú pekné slová, že pomoc občanom Slovenskej republiky v zahraničí tvorí podstatnú časť zahraničnopolitickej koncepcie vlády, ale viac než 1 300 občanov stratilo občianstvo Slovenskej republiky kvôli rozhodnutiu parlamentnej väčšiny počas prvej Ficovej vlády v roku 2010, tej parlamentnej väčšiny, ktorej ste aj vy boli aktívnou súčasťou. A podľa môjho názoru je táto úprava v rozpore s Ústavou Slovenskej republiky, ktorá hovorí o tom, že nikomu nemožno odňať občianstvo Slovenskej republiky proti jeho vôli. A hovorte si čo chcete, že to môže konštatovať iba Ústavný súd. Konštatovať to môže každý, kto vie čítať a kto má zdravý rozum. A ten návrh je nielen protiústavný, ale navyše je aj babrácky. A toto je realita, realita je, že občania strácajú slovenské občianstvo, nie to, čo si píšete, že ako sa o nich budete starať.
Bugár, Béla, podpredseda NR SR (2018-09-19):
Teraz v rozprave vystúpi pán navrhovateľ. Nech sa páči, pán poslanec, máte slovo.
Jurinová, Erika, podpredsedníčka NR SR (2013-05-15):
Ďakujem pekne, pani poslankyňa. Neregistrujem faktické poznámky. Vyhlasujem rozpravu za skončenú. Chce k rozprave zaujať stanovisko pán navrhovateľ? Nech sa páči.
Paška, Pavol, predseda NR SR (2012-09-18):
Pani poslankyňa Nicholsonová.
Grendel, Gábor, podpredseda NR SR (2021-10-19):
Pán poslanec Ján Benčík.
Jurinová, Erika, poslankyňa NR SR (2016-12-08):
Predseda Národnej rady svojím rozhodnutím č. 301 pridelil mimoriadnu správu verejného ochrancu práv (tlač 293) na prerokovanie Výboru Národnej rady Slovenskej republiky pre obranu a bezpečnosť a Výboru Národnej rady Slovenskej republiky pre ľudské práva a národnostné menšiny, ktorý zároveň určil za gestorský výbor s tým, že výbor podá správu o výsledku prerokovania uvedeného materiálu vo výboroch a návrh na uznesenie Národnej rady Slovenskej republiky. Výbor Národnej rady Slovenskej republiky pre obranu a bezpečnosť mimoriadnu správu prerokoval a svojím uznesením č. 42 odporúčal Národnej rade zobrať ju na vedomie. Výbor pre ľudské práva a národnostné menšiny rokoval o mimoriadnej správe 23. novembra 2016 a 6. decembra 2016. Z dôvodu, že nebol uznášaniaschopný, neprijal uznesenie a neschválil spoločnú správu výborov. Ako spoločná spravodajkyňa preto predkladám návrh na uznesenie, aby Národná rada zobrala Mimoriadnu správu verejného ochrancu práv o skutočnostiach nasvedčujúcich závažnému porušeniu základných práv a slobôd s postupom policajných orgánov (tlač 293) na vedomie. Nech sa páči, pán predsedajúci, otvorte rozpravu.
Tomanová, Viera, poslankyňa NR SR (2011-11-29):
Ďakujem pekne, pán predsedajúci. Dámy, páni, ja som hovorila vo svojom vystúpení, a presne som citovala § 31 ods. 3 zákona č. 355/2007 Z. z., že do druhej kategórie sa zaraďujú práce, pri ktorých vzhľadom na riziko nie je predpoklad poškodenia zdravia, pani Blahová. Ale práve som povedala, že pracovná zdravotná služba je tým subjektom, ktorý dokáže odborne posúdiť a zistiť, či zamestnanci v tejto kategórii sú vystavení nebezpečenstvu ohrozenia zdravia, a, samozrejme, aj vyhodnotiť zdravotné riziká, ktoré teda môžu ohroziť zdravie zamestnancov pri práci alebo ohodnotiť faktory pracovného prostredia, stav pracovných podmienok. Ja by som na túto tému poznamenala už len jedno, aj predchádzajúci pripomienkujúci poslanci pani Blahová, pán Laurenčík, ja hovorím stále o cene ľudského života a o cene zdravia a vy toto vypúšťate, pre vás 470 chorôb z povolania je málo? (Prerušenie vystúpenia predsedajúcim.)
Grendel, Gábor, poslanec NR SR (2023-11-14):
Ďakujem pekne za slovo. Trinásty dôchodok nie je jediný predvolebný sľub, ktorý zostal v rovine sľubov a keď malo prísť na činy, tak, ako sa hovorí, skutek utek. Rovnako spľasli svaly premiéra Fica aj v oblasti napríklad boja proti nelegálnej migrácii. Ešte ako opozičný politik sľuboval vojakov každých 50 metrov na zelenej hranici. Aká je realita? Realitou je len jednorazová nočná razia v čase nulového záujmu nelegálnych migrantov prekročiť zelenú hranicu. A ešte ani počas tej jednej noci Ficova vláda nepostavila vojakov každých 50 metrov na zelenej hranici. Čiže presne ako so sľubovanými trinástymi dôchodkami v plnej výške už tento rok. Rovnako sľubovali, že sa nebudú mstiť za historické úspechy v boji proti korupcii. Aj si to dokonca napísali do programového vyhlásenia. A aká je realita? Opäť presný opak. Presne ako s 13. dôchodkami v plnej výške už tento rok. Jedna vec sú slová a druhá vec, úplne opačná, sú skutky. Požičiam si myšlienku, respektíve doslovný citát jedného koaličného politika: „Treba vždy v politike jedno rozprávať a tak aj konať.“ Andrej Danko, 2. november 2023. A ja s ním súhlasím.
Krajčí, Marek, minister zdravotníctva SR (2020-11-05):
Ďakujem veľmi pekne. Vážený pán predseda, vážený pán podpredseda, vážené poslankyne, vážení poslanci, Ministerstvo zdravotníctva Slovenskej republiky predkladá návrh zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony na pláne, na základe Plánu legislatívnych úloh vlády Slovenskej republiky. Jedným z hlavných cieľov návrhu zákona je zefektívnenie výmeny informácií medzi zdravotnými poisťovňami a ústrednými orgánmi štátnej správy v celom sektore zdravotníctva, sprehľadnenie evidencie výdavkov zdravotnej poisťovne určením sumy, ktorú je možné z vybraného poistného použiť na výdavky priamo nesúvisiace s hlavnou činnosťou zdravotnej starostlivosti, a definovanie ostatných výdavkov na prevádzkové činnosti. Zvyšuje sa tiež miera povinnej tvorby rezervného fondu z 20 % na 30 %, zároveň sa explicitne určuje povinnosť použitia celého rezervného fondu iba na krytie strát. Navrhovaná úprava ďalej vymedzuje, za akých podmienok môžu podnet na vykonanie dohľadu podať aj iné osoby ako tá, ktorej práva alebo právom chránené záujmy mali byť porušené. Významne sa rozširujú práva podávateľa podnetu a s tým súvisiace povinnosti úradu pre dohľad, pričom sa kladie zvýšený dôraz na odbornosť vykonávateľov dohľadu, zavádzajú sa lehoty na rôzne úkony dohľadu a zvyšuje sa transparentnosť a kontrolovateľnosť celého procesu dohľadu. Navrhuje sa ustanoviť poskytovateľovi zdravotnej starostlivosti právo na náležitú obranu pri výkone dohľadu a upravuje sa sprístupňovanie z údajov zo zdravotnej dokumentácie v súvislosti s výkonom dohľadu. Ďalej sa tiež upravujú kompetencie a povinnosti niektorých subjektov na úseku preneseného výkonu štátnej správy, napríklad pri spolupráci zdravotných poisťovní so samosprávnymi krajmi pri určovaní zdravotných odvodov alebo pri preverovaní opodstatnenosti odmietnutia pacienta z dôvodu neúnosného pracovného zaťaženia. Vážený pán podpredseda, vážené poslankyne, vážení poslanci, dovoľte mi vysloviť presvedčenie, že predložený návrh zákona podporíte. Ďakujem pekne.
Jurinová, Erika, podpredsedníčka NR SR (2012-12-17):
S reakciou na faktické poznámky pán poslanec Simon.
P. Hrušovský, predseda NR SR: (2004-10-26):
(Hlasovanie.) 135 prítomných, 133 za, 2 sa zdržali. Návrh sme schválili. Ľ. Navrátilová, poslankyňa: Nasleduje bod 22.
O. Nachtmannová, poslankyňa: (2007-03-20):
Predkladaný návrh zjednodušuje a sprehľadňuje súčasný právny stav v problematike uznávania odborných kvalifikácií na výkon povolania. Jasne je v ňom naformulovaný predmet úpravy a pôsobnosť zákona, sú jasne a podľa môjho názoru jednoznačne vymedzené základné pojmy, ako uznávanie dokladu o vzdelaní, regulované povolanie, regulované vzdelávanie, kto je príslušný orgán pre uznávanie odbornej kvalifikácie, čo to vôbec je odborná kvalifikácia, čo je to doklad o odbornej kvalifikácii, čo sa považuje za vysokoškolský diplom, čo sa považuje za absolventský diplom, čo sa považuje za vysvedčenie, osvedčenie, čo chápeme pod odbornou praxou, pod adaptačným obdobím, skúšok spôsobilosti, uznaná škola. Čiže myslím si, že tieto pojmy sú ozaj veľmi jasne a jednoznačne vymedzené. Prehľadne je spracovaný systém uznávania odborných kvalifikácií. Na jednej strane systém automatického uznávania odborných kvalifikácií vrátane automatického uznávania vysokoškolského vzdelávania tretieho stupňa nadobudnutý v členskom štáte na vysokej škole uznanej členským štátom a všeobecný systém uznávania odborných kvalifikácií. K týmto paragrafovým zneniam sú rovnako jasne priložené a prehľadne priložené jednotlivé prílohy. Za klub SMER – sociálna demokracia vyjadrujem podporu predloženému návrhu zákona. Ďakujem za pozornosť.
Jurinová, Erika, podpredsedníčka NR SR (2012-09-27):
Ďakujem, pán spravodajca. Otváram všeobecnú rozpravu. Do rozpravy som dostala dve písomné prihlášky, za klub SaS pán poslanec Martin Chren, za klub MOST-HÍD Andrej Hrnčiar. Nech sa páči, pán poslanec Chren.
Šebová, Zuzana, poslankyňa NR SR (2017-06-20):
Vážený pán predsedajúci, prosím vás, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Hrnčiar, Andrej, podpredseda NR SR (2018-09-11):
Pani poslankyňa Remišová.
Galko, Ľubomír, poslanec NR SR (2015-04-24):
No, pán kolega Ježík, ja teda som myslel, že sa tu dožijem všeličoho, ale že práve vy sa sem postavíte a budete tu prezentovať nejaké smerácke úspechy v zdravotníctve a budete tu brániť pána ministra Čisláka, to je nonsens. Akože to, že to robí kolega Raši, ktorý nemá v sebe kúska hanby, a dobre si pamätáme, ako tu vyvádzal a klamal, keď sa odvolávala ministerka zdravotníctva Zvolenská, to ešte dokážem pochopiť. On sa môže hrať tu na cukrovaného a rodinne založeného, vieme všetci, čo je zač. Ale vy sa sem postavíte?! Pán kolega, tak si pripomeňme, čo ste spáchali. Však v auguste roku 2014, to bolo minulý rok, ste chceli nakúpiť ako riaditeľ, ste uzavreli zmluvu ako riaditeľ Ústrednej vojenskej nemocnice na polohovacie postele a na nočné stolíky za milión eur, dvojnásobne predražené. Dvojnásobne predražené. Tie stolíky ste kúpili na 1 062 eur s DPH, pričom Hornooravská nemocnica v Trstenej ich kúpila za 529 eur s DPH. Polohovaciu posteľ ste zakúpili za 28-tisíc eur s DPH a v susednom Martine kúpili tri kusy po 14-tisíc eur s DPH. Vy ste túto zmluvu zrušili, keď to týždenník Plus sedem dní odhalil. Vy sa sem postavíte a vy tu idete rozprávať niečo o smeráckych úspechoch v zdravotníctve?! To je niečo, to je niečo absolútne neuveriteľné. Viete, ono by to bolo až komické, keby to nebolo smutné. Pretože 500-tisíc eur, pán kolega Ježík, 500-tisíc eur, však to je 15 mil. korún. Koľko špeciálnych zákrokov, koľko úkonov sa mohlo urobiť za tie peniaze, koľko pacientov mohlo dostať prednostné vyšetrenie. Ako u vás v SMER-e vy nemáte kožu na ksichte, že sa vy sem postavíte!
Mikuš, Jozef, poslanec NR SR (2015-04-16):
Ďakujem pekne. Pán kolega, nikdy by som si nebol pomyslel, že budem na vás reagovať, ale takú absurdnosť, akú ste teraz hovorili, jednoducho mi nedá, aby som aspoň jednou myšlienkou, odmyslím si unfér zákrok na rodinu a to, čo hovoril môj predrečník, ale keď niečo argumentujem a keď niečo vystúpim aspoň v pléne Národnej rady, tak by to malo byť zapojené do nejakého kontextu a malo by to mať nejakú logiku. Vy ste si teraz asi niečo vygooglili, možno ste to vedeli skôr, ale evidentne ste asi nepísali dôvodovú správu na odvolanie Jána Figeľa z funkcie podpredsedu Národnej rady. Pretože v tej dôvodovej správe vy hovoríte o tom alebo teda tí poslanci, ktorí to navrhujú, a to je jeden z troch dôvodov a prvý z troch dôvodov, že vlastne on dopustil zlú situáciu vo Váhostave. A vy to argumentujete tým, že KDH ako strana má nejakú osobnú, nejaké osobné prepojenie s ľuďmi okolo pána Širokého. Ako vidíte v tom aspoň štipku logiky? Vaše tvrdenie je absurdné, ale z toho, čo som tu počul za tých pár rokov, si myslím, že vy ste fakt schopný čohokoľvek.
Letanovská, Andrea, poslankyňa NR SR (2020-09-17):
Ďakujem pekne. Ďakujem veľmi pekne, pán minister, rozumiem. Vidím, že prebiehajú rokovania a nechcem predbiehať. Veľmi oceňujem, že sa neuvažuje o nejakých reštrikciách napriek tomu, že mnohé kluby nebudú možno vykonávať v plnom profile svoju činnosť. A ako som už povedala, nechcem predbiehať, len či uvažujete aj o nejakej kompenzácii do budúcnosti v zmysle nejakých ušlých ziskov pre kluby, ktoré nežijú z vysielacích práv, z reklamy, ale z lístkov, z predaja, vlastne z organizácie športových podujatí. Nejaké tzv. lístkové kompenzácie alebo niečo také. Uvažujete týmto smerom alebo je to nereálne? Ďakujem pekne.
T. Cabaj, podpredseda NR SR: (2009-06-26):
Slovo má pani poslankyňa Magdaléna Vášáryová.
Glváč, Martin, podpredseda NR SR (2016-10-26):
Vážené panie poslankyne, vážení poslanci, otváram ôsmy rokovací deň 10. schôdze Národnej rady Slovenskej republiky. Na dnešnom rokovacom dni o ospravedlnenie požiadali pani poslankyňa Cséfalvayová, Krištúfková, Macháčková, Nehézová, Vaľová a Zelník. Ešte kým prikročíme k prerokovanému bodu, chcel by som vám oznámiť výsledky grémia, ktoré skončilo pred malou chvíľočkou, a prosím vás, keďže budete počuť, čo sme hovorili, tlmočte to aj kolegom. Dohodli sme sa, že dnes hlasovanie bude o 17. hodine. Vzhľadom na to, aby sme urýchlili a prerokovali čo najviac bodov, sme sa dohodli, že budeme do konca týždňa rokovať vždy do 13. hodiny a skrátime obednú prestávku na jednu hodinu medzi 13. a 14. hodinou a budeme pokračovať každý deň do ôsmej hodiny. Toto je výsledok dohody politického grémia. Pokračujeme v prerušenej rozprave v druhom čítaní o návrhu poslancov Danka, Glváča, Bernaťáka, Gála a Hrnčiara na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku Národnej rady (tlač 200). Pán poslanec Bernaťák je tu, poprosím pani poslankyňu Laššákovú ako spravodajkyňu z ústavnoprávneho výboru, aby zaujala tiež svoje miesto. A ďalší v poradí z ústne prihlásených rečníkov do rozpravy je poslanec Richard Vašečka. Odovzdávam mu slovo a pripraví sa poslanec Eduard Heger. Nech sa páči. (Pokračovanie rokovania o návrhu poslancov Národnej rady Slovenskej republiky Andreja Danka, Martina Glváča, Tibora Bernaťáka, Gábora Gála a Andreja Hrnčiara na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 200.)
Baláž, Radovan, poslanec NR SR (2016-09-06):
Ďakujem pekne za slovo. Vážený pán predseda, vážený pán minister, vážené panie poslankyne, páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako pre spravodajcu vyplývajú, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: výbor pre financie a rozpočet a ústavnoprávny výbor. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní. Pán predseda, prosím, otvorte rozpravu k návrhu zákona.
Jurinová, Erika, podpredsedníčka NR SR (2014-05-28):
Ďakujem, pán poslanec. Ďalší prihlásený rečník. S faktickou poznámkou ste chceli, pán poslanec? Tak s faktickou poznámkou sa hlásil pán poslanec Bugár. Hlasovaciu kartu máte? Nech sa páči.
Tittel, Dušan, poslanec NR SR (2019-10-18):
Kolegyne, kolegovia, ja len krátko zareagujem a musím povedať, že vzhľadom k tomu, že pán Mihál sa podieľal na tom, príprave toho zákonu v roku 2015, čo ma mrzí, že neboli akceptované pripomienky, a, samozrejme, beriem zodpovednosť. Na druhej strane musím povedať, tri roky tu hovoríme, že ten zákon nie je dobrý, ja nehovorím, že je zlý, ale nie je dobrý a prax ukázala, a preto vám na záver len prečítam vyhlásenie zástupcov profesionálnych hokejových, basketbalových, volejbalových a hádzanárskych klubov a ich športových zväzov: „Vítame krok zákonodarcu, ktorý konečne jasnejšie rieši súčasnú, nie úplne jednoznačnosť možnosti výkonu profesionálnej činnosti športovca na Slovensku, o tejto téme hovoríme a vyzývame na jej riešenie už tri roky, preto v mene zástupcov slovenských profesionálnych klubov hokeja, basketbalu, hádzanej a volejbalu a ich športových zväzov novelu zákona o športe prerokovanú v Národnej rade podporujeme.“ Vyjadrujem presvedčenie, že prijatie predmetnej novely bude v prospech slovenského športu. Celý život som sa pohyboval v športe a garantujem vám, že prijatím tejto novely len športu pomôžeme. Ďakujem za podporu.
Kotleba, Marian, poslanec NR SR (2016-10-26):
Pán poslanec Simon, rozprávali ste o tom, že aká situácia vládne v Maďarsku, že je to tam teda oveľa lepšie, možno prísnejšie nastavené a jednoducho, že tí Maďari si chránia nielen pred vykupovaním fyzickými, ale aj právnickými osobami tú svoju pôdu. Tak ja vám chcem poradiť alebo teda dať taký tip, spravte takú novelu, ktorá to bude komplexne riešiť, a my to podporíme. Ale to, že touto súčasnou iniciatívou sa má zrušiť to obmedzenie, ktoré tam aspoň nejaké dnes je, tak je to lepšie, ako keby sme nemali nič. Ďakujem.
Kuffa, Štefan, poslanec NR SR (2020-09-29):
No, chvalabohu, dal by Pán Boh, aby sa naplnili tie slová, že 80 % herní na Slovensku skončí. Ak sa to naplní, pán Pčolinský, prídem vám zagratulovať, hej, a ja som sám zvedavý, ja vám dávam na to aj celé volebné obdobie, ten zvyšok 3,5 roka, keď aj do konca volebného obdobia, že sa toto číslo ako naplní, fakt vám budem gratulovať. Držím vám úprimne palce, hej. To by bolo úplne super, keby sa to podarilo. A, pán kolega Krajčír, jak presne, toto, toto má, žiaľ, pravdu, že veľakrát tie petície sa robili, veľakrát len preto a tie petičné výbory boli preto, aby, aby získavali politické body. Ale to je taká prízemnosť veľká ako u mnohých ľudí, hej, a to sú trápne veci, lebo profitovať na nešťastí niekoho druhého, no to je hyenizmus. Hej, to je, ale, samozrejme, veľakrát nevidíme do človeka. Lebo, pán kolega, komu je známa hĺbka srdca, kto má hĺbku ľudského srdca? Kto? No tak len Bohu je známa, hej, Bohu je známa. On skúma a pozná hĺbku srdca. My sa len môžme domnievať a my si to môžme len myslieť. Ale ak to tak je, tak je to čosi, čo aj mne je zo srdca odporné, a je dobre, že tie petície tam nie sú. Veď ja som vám de facto ten návrh zákona ako podporil. Ja by som to nieže 500 metrov (povedané so smiechom) dal ten bod, pán Pčolinský. Ale na periférium, na roľu pôjdeš s tou herňou! Ale však ten, tá reklama ďalej funguje. Ty ten reklamný lístok na tú herňu dostaneš do ruky. Sa len prejdeš po meste a sú dievčatá, tuná ja pozerám na kolegynku, také pekné dievčatká usmievajúce a to ti budú pchať do ruky, že tu máš a príď do našej herne. Takže tá reklama, to nie je len tá, ktorá je vysvietená. (Prerušenie vystúpenia časomerom.)
Pellegrini, Peter, predseda NR SR (2015-11-24):
Vážené panie poslankyne, vážení páni poslanci, pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 657/2004 Z. z. o tepelnej energetike v znení neskorších predpisov . Návrh vlády má tlač 1850. Poprosím teraz ministra spravodlivosti Slovenskej republiky pána Tomáša Boreca, aby v zastúpení ministra hospodárstva návrh vlády odôvodnil. Nech sa páči, pán minister.
Figeľ, Ján, podpredseda NR SR (2013-03-26):
Pán Béla Bugár s ďalšou faktickou.
M. Číž, podpredseda NR SR: (2007-06-19):
(Hlasovanie.) Prítomných 145 poslancov, za 113 poslancov, proti 3 poslanci, zdržalo sa 27 poslancov, nehlasovali 2 poslanci. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči.
Laurenčík, Milan, podpredseda NR SR (2022-05-06):
V rozprave teraz vystúpi pán poslanec Vladimír Ledecký, nech sa páči.
Hlina, Alojz, poslanec NR SR (2013-03-25):
Niktorá iná krajina, neverím, že existuje krajina v Európe, ktorá by toto svojim občanom urobila. (Prerušenie vystúpenia predsedajúcou.)
Danko, Andrej, predseda NR SR (2017-03-30):
Prosím, prezentujme sa a hlasujme. (Hlasovanie.) Prítomných 146 poslancov, za 53, proti 21, zdržalo sa 72. Konštatujem, že sme uvedený návrh neschválili.
Gašpar, Tibor, poslanec NR SR (2024-02-08):
Prepáčte mi, ak som zle vyslovil meno, ale možno lepšie ako prečítam, ako sa píše, než by som urobil chybu a bude to nejaká iná osoba. Pán predsedajúcimi teraz pristúpime k hlasovaniu o prvom pozmeňujúcom návrhu poslankyne Kosovej. O prvom pozmeňujúcom návrhu poslankyne Kosovej nie je možné hlasovať, keďže sme schválili body spoločnej správy, s ktorými sa vzájomne vylučujú.
Klus, Martin, podpredseda NR SR (2019-11-27):
Ďakujem. Hlasujeme o skrátení lehoty. Prezentujme sa a hlasujme. (Hlasovanie.) Prítomných 140, za 75, proti 52, zdržalo sa 8, nehlasovalo 5. Konštatujem, že sme skrátili lehotu. Nech sa páči.
Bugár, Béla, podpredseda NR SR (2019-11-28):
Na vystúpenie pána poslanca s faktickými poznámkami ôsmi. Pán poslanec Hrnko.
A. Belousovová, podpredsedníčka NR SR: (2007-09-14):
Faktické poznámky na vystúpenie pani poslankyne Rosovej majú pán poslanec Švidroň, pán poslanec Ivančo a pani poslankyňa Nachtmannová. Končím možnosť prihlásiť sa s faktickými poznámkami. A slovo má pán poslanec Švidroň. Nech sa páči.
Paška, Pavol, predseda NR SR (2012-12-18):
(Hlasovanie.) 139 prítomných, 128 bolo za, 11 sa zdržali. Návrh sme schválili.
Pellegrini, Peter, predseda NR SR (2015-05-20):
Ďakujem pekne. Dávam teraz slovo spravodajcovi, ktorého určil navrhnutý gestorský výbor pánovi poslancovi Kadúcovi. Nech sa páči, pán poslanec.
Burian, Jozef, poslanec NR SR (2019-06-26):
Ďakujem pekne, pán predsedajúci. Požiadam vás, aby ste dali hlasovať o tom, že predmetný návrh zákona postúpime do druhého čítania.
Pollák, Peter, poslanec NR SR (2024-02-21):
Ďakujem pekne. Ja tak isto by som sa pripojil k tebe, Rasťo, a chcem vyzvať prezidentského kandidáta Petra Pellegriniho, aby prestal naťahovať Ústavný súd a poslal novelu Trestného zákona na zverejnenie v Zbierke zákonov. A mal si pravdu v tom, keď si predstavoval tento zákon, a teda hovoril si o tom procese, ako sa bude meniť, že to bude vlastne zlepšenie toho predošlého zákona o preukazovaní pôvodu majetku kvôli jeho súčasnej nefunkčnosti. Sám generálny prokurátor, tak ako si spomínal aj ty v rozprave, hovoril o tom, že tento návrh zákona, alebo teda tá predchádzajúca novela sa dá obísť. My hovoríme, že preukazovanie pôvodu už nebude spočívať v konaní vedenom orgánmi činnými v trestnom konaní, ale v dostatočnom zdanení nepreukázaných príjmov aj majetku a tiež vyrubením penále daňovým úradom. Tento systém bude viac efektívnejší ako ten, ktorý priniesol predošlý zákon z roku 2010. Hlavný prínos je, že zabezpečí lepšie odhaľovanie zatajovaných či nezdanených príjmov a na ich základe zabezpečí odobratie nelegálne nadobudnutého majetku správnym a ústavným spôsobom. Lebo základ pre fungujúci demokratický štát je okrem niektorých inštitútov demokracie aj minimálna, respektíve žiadna korupcia a férová hospodárska súťaž. Práve tento návrh zákona dokáže do veľkej miery zabezpečiť oba tieto nesmierne dôležité veci. Ďakujem ti ešte raz, Rasťo.
Pellegrini, Peter, podpredseda NR SR (2020-07-24):
Pán poslanec Jílek.
Laurenčík, Milan, podpredseda NR SR (2022-03-15):
V rozprave teraz vystúpi pán poslanec Stanislav Mizík a pripraví sa pán poslanec Martin Beluský, nech a páči.
Mihál, Jozef, poslanec NR SR (2012-08-08):
Ďakujem. Budem reagovať na pána kolegu Duchoňa. Pán kolega, a akým spôsobom vie pán premiér tak dopredu predvídať ďalší vývoj v druhom pilieri a na akciových trhoch až do roku 2015, keď s takou istotou hovorí o tom, o koľko budú nižšie dôchodky, ktoré budú vyplácané v roku 2015? On to vie ako?
Laššáková, Jana, podpredsedníčka NR SR (2014-11-26):
Nechce reagovať pán poslanec. Nech sa páči, pán poslanec Novotný, máte slovo.
Glváč, Martin, podpredseda NR SR (2018-10-18):
Pán poslanec Paška.
Laššáková, Jana, podpredsedníčka NR SR (2013-07-02):
Ďakujem pekne. Otváram všeobecnú rozpravu. Do rozpravy som dostala prihlášku, alebo do rozpravy sa hlásia pán poslanec Mičovský, pán poslanec Hraško a prihlásil sa pán spravodajca Uhliarik. Poprosím vás, dajte ho na tabuľu. Končím možnosť prihlásiť sa do rozpravy ústne. Nech sa páči.
Kadúc, Miroslav, poslanec NR SR (2015-04-24):
Ďakujem pekne. Od začiatku, odkedy ja sedím v tomto parlamente, sa tu hovorí o politickej kultúre. Dnes len ťažko možno hovoriť o dobrej politickej kultúre a toto bude vrchol zlej politickej kultúry. To by sme si mali povedať. Predseda hnutia KDH alebo podpredseda parlamentu je, je predstaviteľom legitímnej politickej moci, legitímneho politického subjektu, ktorý tam, ktorý bol do svojej pozície dosadený a dokonca zvolený týmto parlamentom. A toto nerešpektovať a toto porušovať sa mi nezdá úplne správne. A treba povedať, že vyplýva mi z toho jediná vec, a to je, že išlo iba o prekrytie, odvrátenie pozornosti od kauzy Váhostav. Prípadne o popravu či obetu. Alebo výstrahu? Ja neviem. Ale je nepochybné, že od kauzy Váhostav sa vám pozornosť odvrátiť nepodarilo, a ak budeme ďalej v tomto pokračovať, možnože to pôjde. Úloha bude splnená. Ale kam nás to dovedie, dámy a páni? Treba povedať, že ak ten, kto bude hlasovať proti alebo sa hlasovania nezúčastní, alebo z vás, vládni poslanci, pôjdete proti, určite nepomôžete politickej kultúre ani neuškodíte, ale ak budete hlasovať za odvolanie podpredsedu Figeľa, tento parlament padne do politického bahna. A to, dúfam, nikto z nás nechce. A ešte posledná poznámka. Ja, Janko Figeľ mi odpustí, ale ja určite nie som ten prvý, ktorý bude stáť na barikádach a bude sa biť do pŕs, že zachráňme Figeľa. Ale tu nejde o Figeľa. Tu naozaj nejde o Figeľa. Ja, ja budem hlasovať proti tomu, aby sa odvolala táto osoba z tejto funkcie, pretože si ctím a vážim rozhodnutia tohto parlamentu, a dúfam, že kolegovia na druhej strane urobia takisto.
Glváč, Martin, podpredseda NR SR (2017-09-12):
Ďalšia v rozprave bola prihlásená pani podpredsedníčka Nicholsonová. Prepadá jej poradie. Nech sa páči, pani poslankyňa Verešová.
M. Číž, podpredseda NR SR: (2008-10-24):
Teraz v zmysle schváleného programu pristúpime k prvému čítaniu o návrhu skupiny poslancov Národnej rady Slovenskej republiky na vydanie ústavného zákona o rušení niektorých rozhodnutí o amnestii . Tento návrh má tlač 783 a návrh na jeho pridelenie je v rozhodnutí predsedu č. 785. Slovo má pán poslanec Vladimír Palko a žiadam, ho, aby tento návrh zákona v mene skupiny poslancov predniesol.
Podmanický, Ján, poslanec NR SR (2012-08-09):
Vážený pán predseda, vážený pán minister, vážené pani poslankyne, páni poslanci, dovoľte mi predniesť pozmeňujúci návrh k vládnemu návrhu zákona o sociálnom poistení, ktorý, najskôr ho odôvodním, potom ho prečítam, súvisí s tým, čo odznelo aj vo vystúpení pána ministra, aj v diskusiách, v tých predchádzajúcich častiach. Podstatou návrhu je zachovanie pôvodnej úrovne poplatkov za vedenie a správu dôchodkových fondov, pričom môj návrh ponecháva ten navrhovaný motivačný poplatok, ktorý v konečnom dôsledku pomáha aj sporiteľom. Takže dovoľte, aby som prečítal konkrétne znenie. Prvý bod. V článku IV bod 38 znie: “38. V § 63a odsek 3 znie: „Odplata za správu dôchodkového fondu za jeden kalendárny rok správy dôchodkového fondu určená v štatúte dôchodkového fondu nesmie presiahnuť 0,3 % priemernej ročnej predbežnej čistej hodnoty majetku v dôchodkovom fonde.„.“ Bod 2. V článku IV sa vypúšťa bod 40. V súvislosti s vypustením bodu sa vykoná prečíslovanie nasledujúcich bodov a toto prečíslovanie sa premietne do článku VII o účinnosti. Bod 3. V čl. IV bode 117 § 123ag ods. 5 druhá veta znie: „Ustanovenia štatútu dôchodkového fondu, ktoré sú v rozpore s týmto zákonom, sú v tejto časti neplatné; do zosúladenia ustanovení štatútu dôchodkového fondu platia ustanovenia zákona.“ Zároveň s týmto pozmeňujúcim návrhom dávam aj procedurálny návrh, a teda vynímam na osobitné hlasovanie body 31 a 44 spoločnej správy v súvislosti s týmto pozmeňujúcim návrhom. Ďakujem pekne, pán predseda.
Blanár, Juraj, podpredseda NR SR (2022-10-18):
Pán poslanec Schlosár, môžete reagovať na faktické poznámky.
Glváč, Martin, podpredseda NR SR (2019-01-31):
Ďakujem. Pýtam sa, či sa chce niekto prihlásiť do rozpravy ústne. Traja poslanci, končím možnosť prihlásiť sa. Pán poslanec Klus, Mizík a Dostál. Nech sa páči, pán poslanec Klus, ako prvý.
Pivková, Alexandra, poslankyňa NR SR (2022-06-22):
Vážený pán predsedajúci, v rozprave nevystúpil žiaden poslanec. Pán predsedajúci, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2001-11-07):
Ako prvý vystúpi pán poslanec Osuský. Nech sa páči.
Blanár, Juraj, podpredseda NR SR (2021-03-30):
To bola posledná faktická poznámka v rozprave ústne prihlásených kolegov, čiže vyhlasujem všeobecnú rozpravu za uzavretú a pýtam sa pána navrhovateľa, že či chce v záverečnom slove zhodnotiť rozpravu. Nech sa páči, udeľujem mu slovo.
Brisudová, Martina, poslankyňa NR SR (2023-05-18):
Týmto spôsobom nemôžem dať ďalej hlasovať o pozmeňujúcich návrhoch pána poslanca Kočiša. Odhlasovali sme body zo spoločnej správy. Dajte, prosím, pán predseda, hlasovať o tom, že prerokujeme návrh zákona v treťom čítaní ihneď.
Sulík, Richard, predseda NR SR (2010-12-14):
Prepáčte mi, pani poslankyňa, poprosím ctených kolegov, keby mohli venovať pozornosť. Pokiaľ chcete viesť osobné rozhovory, prosím vás, robte tak vonku. Ďakujem vám veľmi pekne. Nech sa páči.
Mazurek, Milan, poslanec NR SR (2022-05-05):
Kolegovia, zhodnotili ste to všetci veľmi dobre, kým sa Slovensko rozpadáva pred očami a ľudia padajú na dno, tak oni riešia politické pomsty, riešia kriminalizáciu, riešia vydieranie, vyhrážanie. Včera sme boli svedkami najrozličnejších úkonov, ktoré naozaj do demokratickej spoločnosti nepatria, ako tu Matovič chodil ovplyvňovať poslancov a žiadať ich, aby aspoň neboli na hlasovaní a nech sa toho Fica môže zbaviť. Lebo veď predsa to je zmysel jeho politickej existencie a všetci občania, ktorí chcú niečo viac, jednoducho ostávajú sklamaní. Chcú vidieť nejakú zmenu a vidia akurát to, ako sa Slovensko doslova rozpredáva alebo rozdaruváva na všetky strany, ako pošleme protivzdušnú obranu na Ukrajinu len tak. Nikomu nepovedia, na základe akej zmluvy, akého zákonu, proste to zoberú a šupnú to tam. Čo s tým bude, to už nikto nevie. Asi tam pošlú stíhačky, posielajú tam muníciu, zbrane, húfnice, zrejme čoskoro tanky, proste celú armádu tam pošlú, nech sme šťastní. A aby mohli následne modernizovať, tak prichádzajú, ako ste povedali, pán kolega, s tendrami za miliardy eur. No a občanom potom povedia, no ale tak viete, no je ťažká doba, je vojna, prichádza zdražovanie, my za to nemôžme. Bolo by fajn, keby sme vypli plyn, ropu, aby sme to ešte vylepšili pre vás všetkých, veď predsa my toho Putina dáme dole, Slovensko ho zničí. Naď mu pošle tvrdý odkaz a on si to všetko rozmyslí, keď vidí toho nášho ministra obrany. Kto by sa ho nebál. A na základe tohto teda občania Slovenskej republiky asi majú byť spokojní a povedať si, žijem v štáte, ktorý pracuje pre mňa. Žijem v štáte, ktorý stabilne funguje a mám vládu, ktorá sa stará o moje blaho. No len opak je pravdou. Opak je pravdou a aspoň na toto sú dobré tie opozičné rozpravy, aby si občania Slovenskej republiky mohli reálne urobiť obraz. Lebo tie porovnania sú zdrvujúce. Tak keď tu mám miliardy eur na obranné mechanizmy alebo útočné mechanizmy, ktoré som predtým poslal na Ukrajinu, tak prečo nemám na ľudí?
Kolesík, Andrej, poslanec NR SR (2010-07-09):
Ďakujem. Vážený pán predseda, vážené panie poslankyne, páni poslanci, prednesiem vám správu o výsledku tajného hlasovania o návrhu na voľbu podpredsedu Národnej rady, ktorá sa konala pred chvíľou. Na tajné hlasovanie o návrhu na voľbu podpredsedu Národnej rady Slovenskej republiky bolo vydaných a poslanci si osobne prevzali 144 hlasovacích lístkov, teda na voľbe bolo prítomných 144 poslancov. Po vykonaní tajného hlasovania overovatelia spočítali hlasy a zistili, že v tajnom hlasovaní o návrhu na voľbu podpredsedu Národnej rady Slovenskej republiky všetci poslanci odovzdali hlasovacie lístky. Zo 144 odovzdaných hlasovacích lístkov, bolo nula neplatných. Zo 144 platných hlasovacích lístkov overovatelia zistili, že za kandidáta Roberta Fica hlasovalo za 100 poslancov, proti bolo 34 poslancov a zdržalo sa 10 poslancov. Podľa čl. 90 ods. 1 Ústavy Slovenskej republiky a § 15 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na zvolenie podpredsedov Národnej rady Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za podpredsedu Národnej rady Slovenskej republiky zvolený pán poslanec Robert Fico. Gratulujem. (Potlesk.)
T. Cabaj, podpredseda NR SR: (2009-10-27):
Otváram rozpravu. Do rozpravy som dostal dve písomné prihlášky, sú prihlásení pán poslanec Iván Farkas, za klub SMK, pán poslanec Ivan Štefanec, za klub SDKÚ – DS. Nech sa páči, pán poslanec, máte slovo.
Glváč, Martin, podpredseda NR SR (2018-02-06):
Ďakujem. Otváram rozpravu. Do rozpravy som dostal dve písomné prihlášky, za klub OĽANO Eduard Heger a za SaS Jana Kiššová. Nech sa páči, pán poslanec Heger.
Kramplová, Dagmar, poslankyňa NR SR (2024-06-20):
Ďakujem, pán presedajúci. Tuná po týchto vystúpeniach je možné konštatovať, že opozícia znovu a opätovne potvrdila, že jej jedinou politikou je, čím horšie, tým lepšie. Jej jedinou politikou je škodiť Slovenskej republike. Všetci si veľmi dobre pamätáme, ako chodili žalovať do Bruselu, ako sa snažili urobiť všetko pre to, aby Slovenská republika bola postihnutá, samozrejme, najmä finančne, čo by jej v tejto situácii, v akej sa po predchádzajúcich vládach nachádza, veľmi uškodilo. To, že teraz my naprávame chybu predchádzajúcich vlád od začiatku tohto volebného obdobia, je jednoducho fakt. Klamstvom a lžou tu bolo tvrdené, že na stole bol pripravený návrh a že sme ho nepredložili, že ministerstvo s tým nič nerobilo. Pani poslankyňa sa veľmi v tomto mýli a dúfam teda, že sa len mýli a že to nebolo schválne tvrdené. Čiže keby sme ho mali, keby ho ministerstvo malo, určite by ho predložilo, čiže muselo sa s týmto celým vysporiadať a pripraviť úplne nový zákon. To, že KDH nepodporí skrátené konanie a bude riskovať aj to, že by sme dostali veľmi vysokú pokutu, už ma absolútne vôbec neprekvapuje, lebo tých škôd, ktoré narobilo za celú svoju existenciu Slovenskej republiky, je mimoriadne veľa. Ďakujem. (Potlesk.)
Dej, Dávid, poslanec NR SR (2024-01-10):
Ďakujem pekne za slovo a, pán Hlina, vám ďakujem veľmi pekne za váš príspevok, musím povedať, že máte talent pomenovať smutné veci pomerne veselo. A ja by som sa chcel vyjadriť k tej metafore. Musím vám dať za pravdu, my sme dneska na obede presne toto hovorili, že jednoducho táto miestnosť je slabo vetraná čerstvým vzduchom, nie je tu žiadne denné svetlo, takže je dosť možné, že naozaj tí predstavitelia vládnej koalície majú trošku zatemnené myslenie. A ja by som chcel povedať k tomu vedeniu tej právnickej fakulty, ako ste spomenul toho pána dekana Burdu, no ja nezávidím tým študentom, ktorí toto musia počúvať a keď sa vrátia na internáty, tak keď si pozrú ešte, v akom stave sú, tak im musí byť ešte o to horšie. Ale táto vládna koalícia ona nevyháňa len mladých ľudí z tejto krajiny, ja som sa pozrel, čo je s tou pani, ktorá ukázala alebo teda poukazovala na tie praktiky, ktoré úplne neboli s kostolným poriadkom, že čo s ňou je dnes v súčasnosti. No tak oni ešte aj ju vyhnali do zahraničia, momentálne robí predavačku v Rakúsku. Takže naozaj táto vláda má talent vyhnať z tejto krajiny každého a každým dňom, čím tu sedím a pozerám na tie procesy, ktoré sa tu dejú, akým smerom sa uberá táto krajina, tak mne naozaj dochádzajú argumenty presviedčať mojich rovesníkov, aby ostali. A jasne ste to pomenovali veľmi dobre, ja si myslím, že ono sa to môže zdať celkom nevinne tento bod tlače, ale ono je to veľmi dôležité, aby tie voľby, ako tu už bolo spomenuté, ešte jedno z posledných inštitútov, ktoré možno môžeme mať v nich dôveru, že tie voľby sú spravodlivé, takže ja si myslím, že je dôležité, aby to tak ostalo aj naďalej, aj preto si myslím, že je dôležité koho budeme voliť, respektíve nevoliť. Ďakujem pekne.
Danko, Andrej, podpredseda NR SR (2024-01-19):
Poslanec Krajčí.
P. Paška, predseda NR SR: (2009-11-04):
Pán poslanec Štefanec.
P. Hrušovský, predseda NR SR: (2005-05-10):
Národná rada po opätovnom prerokovaní zákon vrátený prezidentom Slovenskej republiky schválila . Teraz poprosím pána poslanca Gábora Gála, aby z poverenia  ústavnoprávneho výboru predniesol návrhy k návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a o doplnení niektorých zákonov (tlač 1120).
Krajčí, Marek, poslanec NR SR (2017-09-06):
Ďakujem pekne. Ja chcem poďakovať pánovi Blanárovi za konštruktívne vystúpenie a v podstate som rád, že súhlasil s tým, že primárny kontakt treba riešiť, chcem ešte podotknúť na to margo, že podľa dostupných údajov OECD aj hlavných lekárov VÚC až 60 % pacientov, ktorí vyhľadajú LSPP alebo urgentný príjem na Slovensku, tak urobí z toho dôvodu, že väčšina všeobecných lekárov je vo svojich ambulanciách len niekoľko hodín denne. A tuná som aj ja počul opakovane ten argument, že do 15.30 hod., ale, žiaľ, oni tam fyzicky sú do 12.00 hod., do 13.00 hod. v drvivej väčšine ambulancií, treba sa pozrieť na internet, tak toto naozaj funguje. Z tohto pohľadu vítam to, že pán minister tam zakomponoval tých 30 hodín, dal tam tú povinnosť, že musí to byť aspoň do 14.00 hod., ale je to podľa mňa málo ambiciózne, nakoľko súkromné centrá tu v Bratislave, už teraz majú skrátka ich všeobecní lekári ambulantné hodiny do 21.00 hod. večer. Pokiaľ by toto dobre fungovalo, tak vám garantujem, že LSPP by pomaly stratilo na význame, a preto stále hovorím, že, že my ako keby sme neriešili ten dôvod, ten naozaj problém všeobecných lekárov, ktorý tu je a bude a bude ešte väčší, a snažili sa to plátať nejakým vylepšeným alebo racionalizovaným spôsobom služieb LSPP a hovorím si, to by naozaj chcelo oveľa vážnejšie prekopať tieto veci a tiež si nechám viaceré argumenty ešte potom na výbor.
Blanár, Juraj, podpredseda NR SR (2022-12-07):
Poprosím pokoj. Pán Dostál má slovo.
Galis, Dušan, poslanec NR SR (2013-10-23):
Ďakujem pekne za slovo, pán predseda. V rozprave k návrhu zákona v prvom čítaní vystúpili ôsmi poslancov, nikto nepodal žiaden procedurálny návrh, v súlade s mojím odporúčaním, prosím, pán predseda dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Aštaryová, Zuzana, poslankyňa NR SR (2011-11-30):
Ďakujem veľmi pekne. Vážený pán predseda, vážené panie poslankyne, vážení páni poslanci, dovoľte mi, aby som vystupovala ako spravodajkyňa výboru pre financie a rozpočet k návrhu vlády na skrátené legislatívne konanie o návrhu skupiny poslancov Národnej rady na vydanie ústavného zákona o rozpočtovej zodpovednosti (tlač 588). Predseda Národnej rady svojím rozhodnutím č. 594 zo dňa 25. novembra 2011 pridelil nášmu výboru uvedený návrh prerokovať v skrátenom legislatívnom konaní. Výbor rokoval o tomto návrhu dňa 29. novembra 2011 a prijal uznesenie k nemu č. 303. Ďakujem, otvorte, prosím, rozpravu.
Danko, Andrej, predseda NR SR (2019-09-17):
Otváram rozpravu. Do rozpravy som nedostal žiadnu písomnú prihlášku. Ako prvá požiadala o vystúpenie pani navrhovateľka. Nech sa páči.
Hlina, Alojz, poslanec NR SR (2014-06-03):
Ďakujem veľmi pekne. Ja som chcel v zásade upozorniť na to isté, aj som si dokonca bol vypýtať to odôvodnenie. Len mi ho, mi ho zobrali z ruky, že naozaj v tom odôvodnení je dokonca napísané, že neviem v koľkých krajinách je to zatiaľ spolužitie dvoch osôb rovnakého pohlavia. (Povedané so smiechom.) Čiže v niektorých krajinách je to, zatiaľ je to v dvoch a v niektorých už možno to nie je, čiže to možno aj viacerých. To by podľa mňa stálo za vysvetlenie, ale v tej dôvodovke je to tak napísané. Čiže zatiaľ je to v niektorých krajinách definované ako spolužitie iba dvoch osôb rovnakého pohlavia. Čiže do budúcna budeme musieť asi tráviť nejaký čas v tomto pléne, keby niekto prišiel s nápadom, že keď je viac, tak je teplejšie. Ja nechápem (smiech v sále), že kam až by sme prípadne chceli ísť. Ďakujem.
B. Bugár, podpredseda NR SR: (2005-09-27):
písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 22. augusta 2005 (tlač 1289). Otváram rozpravu a pýtam sa, či chce niekto z poslancov vyjadriť svoje stanovisko k odpovediam členov vlády. Konštatujem, že nie. Vyhlasujem rozpravu za skončenú a prerušujem rokovanie o tomto bode programu. Vážené panie poslankyne, vážení páni poslanci, pristúpime k hlasovaniam o prerokovaných bodoch, preto vás žiadam, aby ste sa vrátili do rokovacieho priestoru. Prosím pána predsedu výboru pre financie a rozpočet pána poslanca Farkasa, aby uvádzal jednotlivé hlasovania. Najprv pristúpime k hlasovaniu k návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Kórejskej republiky o podpore a vzájomnej ochrane investícií (tlač 1245). Upozorňujem všetkých poslancov, samozrejme, aj poslankyne, že v tomto prípade je potrebný súhlas nadpolovičnej väčšiny všetkých poslancov. Pán predseda, nech sa páči, máte slovo.
Laššáková, Jana, podpredsedníčka NR SR (2015-10-01):
Pán poslanec Švejna, nech sa páči.
Sulík, Richard, predseda NR SR (2011-06-30):
S faktickými poznámkami sa prihlásili dvaja poslanci. Uzatváram možnosť. Slovo má pán poslanec Matovič.
Blanár, Juraj, podpredseda NR SR (2021-05-06):
Ďakujem. Na vaše vystúpenie evidujem päť faktických poznámok. Končím možnosť prihlásiť sa s faktickou poznámkou. Prvý, pán poslanec Rastislav Schlosár.
Laššáková, Jana, podpredsedníčka NR SR (2014-02-13):
Nech sa páči, pán poslanec Štefanec.
Laššáková, Jana, podpredsedníčka NR SR (2013-05-24):
Na vystúpenie pána poslanca s faktickými poznámkami páni poslanci Kaník, Jasaň. Končím možnosť prihlásiť sa s faktickými poznámkami. Nech sa páči, pán poslanec Kaník.
Dubačová, Viera, poslankyňa NR SR (2017-04-05):
Ďakujem. Vážené kolegyne, kolegovia, spolu s kolegami predkladáme návrh, ktorý sa tu mal prerokovať už dávno, a pokiaľ naozaj platí, že strana SMER je sociálnou demokraciou, tak už dávno mal byť v platnosti. Lebo ak sa bavíme o sociálnej demokracii, tak nemôžeme dopustiť stav, že štát vrhá tisíce ľudí na Slovensku do chudoby. Na jednej strane vyžadujeme, aby súkromní zamestnávatelia sa starali o svojich zamestnancov, ale štát ako najväčší zamestnávateľ toho nie je sám schopný. Povedzte mi, je normálne podľa vás, aby mladá žena, vysokoškolsky vzdelaná, lektorka v múzeu žila z platu 380 eur čistého? Pri takomto plate si nemôžete prenajať v Banskej Bystrici ani garsónku, banka vám nedá hypotéku na bývanie. Je to pod ľudskú dôstojnosť, pod ľudskú úroveň v civilizovanej krajine byť nútený žiť z výplaty do výplaty, deliť sa o izbu s ďalšími nájomníkmi. Nemôžete sa adekvátne ošatiť, nakŕmiť. Je podľa vás normálne, že nepedagogickí pracovníci na univerzite po šiestich rokoch praxe zarábajú ešte menej? 371 eur v čistom! Z toho má 40-ročná matka uživiť svoje deti?! Nemôžeme sa potom čudovať, že v regiónoch, kde je vysoká nezamestnanosť, je štát často jediným zamestnávateľom, že v týchto regiónoch vládne chudoba. Pani kaderníčka Hnúšti mi povedala, že ona si nemôže za svoju prácu zaúčtovať tie tarifné sadzby, pretože jej je ľúto, že tie ženy, ktoré ku nej chodia, častokrát na to ani nemajú. Takže sama si účtuje za jednotlivé úkony o päť, o tri, o štyri eurá menej. Aj keď tá práca toľko stojí, jej zákazníčky ju nezaplatia. Pani kaderníčky mi vraveli, stačí, ak zvýšite platy, ak tu ženy v tomto štáte začnú dôstojne zarábať, potom nám nič viac netreba. My sa ako živnostníčky uživíme. Čudujete sa, že v takejto biede sa potom ľuďom nechce ani podnikať? Vážení kolegovia, toto sú reálni ľudia, reálne situácie, ktorí reálne za takéto nízke platy pracujú pre tento štát. Žiadna fikcia. Ak naozaj chceme pomôcť týmto ľuďom, ak naozaj chceme pomôcť regiónom postaviť sa na nohy, využime hospodársky prebytok na niečo zmysluplné. Prestaňme iba rozprávať o podpore regiónov, ale podporme ich naozaj. Ďakujem.
P. Hrušovský, predseda NR SR: (2004-09-21):
Poprosím pánov poslancov, aby sa dostavili do rokovacej sály. Panie poslankyne, páni poslanci, budeme hlasovať o návrhu na vyslovenie súhlasu Národnej rady Slovenskej republiky s pristúpením Slovenskej republiky k Európskemu dohovoru o krajine. Návrh prerokúvame ako tlač 789. Poprosím teraz pani poslankyňu Henzélyovú, aby predložila Národnej rade návrh uznesenia k prerokúvanému bodu programu. Nech sa páči, pani poslankyňa. I. Henzélyová, poslankyňa: Ďakujem za slovo. Vážený pán predseda...
Kollár, Boris, predseda NR SR (2021-06-24):
Ďakujem pánovi poslancovi. (Potlesk.) S faktickými poznámkami vystúpia dvanásti poslanci, prvý bude pán poslanec Baránik. Nech sa páči pán poslanec, máte slovo.
Novotný, Viliam, poslanec NR SR (2012-11-06):
Ďakujem pekne. Chcel by som sa poďakovať za vystúpenie pani poslankyne Gibalovej. Myslím, že bolo veľmi diplomatické a veľmi šarmantné, ale mám taký pocit, že aj faktická poznámka, ktorú sme pred chvíľou počuli, ktorú hovoril môj predrečník, mnohé vysvetľuje. Naozaj nie je veľmi šťastné, keď sa tie isté vety, ktoré nejaký poslanec napísal do dôvodovej správy, objavia v dôvodovej správe iného poslanca, ktorý to podáva ako návrh zákona. Minimálne by teda tohto poslanca mal vziať ako spolupredkladateľa, to je len z môjho pohľadu také prirodzené, alebo teda keď sa len inšpiroval, tak tie vety by bolo treba úplne ináč preformulovať. Beriem to skôr ako nedorozumenie a tak to vnímam. Chcem ale upozorniť na to, že pamätám sa na obdobie rokov 2006 - 2010, kde to bolo ešte viac rozšírené, keď sme vtedy ako opozícia prišli s nejakým návrhom zákona, tak väčšinou bol odmietnutý zo strany vtedajšej vládnej koalície, ktorej najsilnejším subjektom bola strana SMER, a potom za krátky čas sme to v niektorom vládnom návrhu zákona videli ten poslanecký návrh zákona, a nielen čo sa týka dôvodovej správy, ale aj čo sa týka presného paragrafového znenia. Takže naozaj to fungovalo tak, že vládna koalícia všetko dobre prebrala, ale bola natoľko ješitná, že to musela podať sama. Tým len na záver chcem znovu podčiarknuť, že podobne ako pani poslankyňa Gibalová, aj ja podporím túto novelu zákona o poslancoch Národnej rady Slovenskej republiky, lebo ju považujem za potrebnú a podporím aj novelu autorského zákona aj v súvislosti s tým, aby sa takéto plagiátorstvo nedialo. Čiže paradoxne ten autorský zákon dobre lícuje v tejto chvíli s návrhom zákona o poslancoch Národnej rady. Ďakujem pekne.
Blaha, Ľuboš, podpredseda NR SR (2024-01-10):
Na faktické poznámky bude reagovať pán poslanec Štefan Kišš.
P. Paška, predseda NR SR: (2009-10-22):
(Hlasovanie.) 140 prítomných, 106 bolo za, 2 proti, 31 sa zdržalo, 1 nehlasoval. Návrh sme postúpili do druhého čítania.